FOTO: Katy Perry kleur wéér haar hare | SARIE
Katy Perry FOTO: Instagram (@katyperry)	Verwante Artikels
FOTO: Katy Perry kleur wéér haar hare	deur SARIE.com-span
Die gewilde popsanger Katy Perry het onlangs wéér haar hare gekleur – dié keer ’n wilde oranjerooi! Sy het selfs haar nuwe kapsel vergelyk met ’n karakter van die Amerikaanse TV-reeks The Muppet Show.
Katy het dié foto op haar Instagram-profiel gedeel.
Kyk hiér na foto’s van George Clooney en Amal se trouringe
Hoewel Katy se hare al onder meer pers, pienk, groen én blou was, is dié rooi skakering ’n eerste vir die “Dark Horse”-sanger. Rooi haarkleurskakerings is groot nuus dié somer en bekendes soos Kristen Stewart, Lily Allen en Drew Barrymore het ook onlangs hul hare ’n rooi skakering gekleur. Vars, tuisgemaakte roosterkoek | Martelize Brink
Vars, tuisgemaakte roosterkoek
by Martelize | Nov 21, 2018 | Algemeen | 18 comments
Roosterkoek bly een van my gunsteling en veelsydigste bykosse vir enige braai. Inteendeel, dit kan maar die hoofgereg op my bord ook wees! Daar is soveel vulsel-opsies en jy kan selfs speserye en ander geure by die beslag voeg. Sien ‘n video met stappe hieronder en die volledige lys van bestanddele en metode.
Indien jy ‘n getekende kopie van “Martelize Kook!” vir Kersfees wil bestel, klik op “kontak my” by die opsies bo, stuur ‘n e-pos aan info@martelizebrink.co.za of stuur ‘n direkte boodskap op Facebook.
1 kg witbroodmeel (Hou altyd ekstra meel byderhand)
’n pakkie (10 g) kitsgis
15 ml suiker of heuning
2 ½ koppies (625 ml) louwarmwater (Hou altyd ekstra water byderhand)
Hou ekstra meel byderhand vir die hantering van die roosterkoeke
Hierdie hoeveelhede bied ’n sag, stewige deeg vir ’n groot brood. Let wel, meel is soms droeer, afhangend van jou ligging en die seisoen. Hou dus altyd ekstra meel en water byderhand. Nadat jy goed geknie het behoort jy ’n sagte, maar stewige deeg te he wat nie klam aan jou hande vasklou nie.
Meng al die droë bestanddele bymekaar
Voeg water bietjie vir bietjie by tot jy ’n stewige deeg vorm wat maklik knie
Voeg die olie by
Knie vir minstens 10 minute of tot jou hande skoon is. Hoe langer jy knie hoe beter die brood. Voeg meer water of meel by indien jy sien die deeg is te pap of te droog
Laat rys vir so 40 minute of tot dit verdubbel het
Neem ‘n groot handvol van die witbrooddeeg en druk bietjie plat tot ’n langwerpige vorm ongeveer 5 mm dik
Plaas op meelbestrooide oppervlak en laat rys tot die roosterkoeke in grootte verdubbel het
Maak die vuur en krap kole eenkant vir die roosterkoeke. ‘n Matige tot hoe hitte is voldoende. Indien die hitte te laag is raak jou roosterkoek mettertyd te hard en indien die hitte te hoog is begin die roosterkoeke brand voor dit gaar is.
Ek draai die roosterkoeke met die hand, maar hou ’n oondhandskoen byderhand vir die draai van die roosterkoeke ingeval jy bang is vir brand.
Wanneer die kole reg is, plaas die roosterkoeke op die hitte
Hou dop en draai om wanneer dit goudbruin begin raak
Balanseer die roosterkoeke ook op hul kante om te bak
Wanneer die roosterkoeke gaar is sal dit ‘n hol klank he wanneer jy dit liggies slaan. Of druk ‘n mes langs die kant in. Indien dit skoon uitkom, is die roosterkoeke gaar.
Bedien met jou gunsteling vulsel.
Anna-Marie	on November 21, 2018 at 4:23 pm
Hiert, hoe water my mond nou…
Rita Minnie	on November 23, 2018 at 12:15 am
Mens kan sien jy is nie verniet die potjiekos koning se dogter! Maggies hoe lus ek nou vir daardie heerlike warm roosterkoeke
Anne-Marie Malan	on November 21, 2018 at 4:38 pm
Dit klink uit die boonste rakke! Sal dit so gou moontlik maak! Baie dankie!
A.S. Malan	on November 21, 2018 at 4:40 pm
Goedheid uit die aarde uit – heerlike boere roosterkoek! Gaan dit so gou moontlik maak!
Magda Muller	on November 21, 2018 at 4:51 pm
Ek geniet n roosterkoek met net botter op, sodat ek die heerlike smaak van die roosterkoek kan ervaar
Hester Loots	on November 21, 2018 at 5:06 pm
Wow dit lyk lekker.sal dit met plaasbotter en stroop eet!!!
Johan Mostert	on November 21, 2018 at 5:13 pm
Nou weet ek presies wat hulle befoel dat jou mond water. Maggies dink moet sommer die naweek n slag weer roosterkoeke bak.
Babs Basson	on November 21, 2018 at 5:57 pm
Heerlik! Dankie vir jou resep, Martelize! Ek dink ‘n vulsel van botter, roomkaas, Black Forest ham en ingelegde peppadew-snippers sal ‘n smaaklike maaltyd wees. Geniet jou Kersfees.
Martelize	on November 21, 2018 at 6:03 pm
Sjoe! Dit klink na ‘n heerlike kombinasie!!
Madeleine	on November 21, 2018 at 6:39 pm
Heuning…..nou soek ek! Defnitief die naweek, maar met daardie groen blik stroop
Lizette van Niekerk	on November 21, 2018 at 8:41 pm
Botter, avokado en ‘n skyfie tamatie sal die roosterkoek mooi afrond!
Surita Coetzer	on November 21, 2018 at 9:29 pm
Raai wat is op môreaand se spyskaart … roosterkoek met Hanepoot korrelkonfyt! Njammies!
Martelize	on November 21, 2018 at 9:49 pm
Julia Kotze	on November 21, 2018 at 9:51 pm
Dit lyk heerlik! Baie dankie, gaan dit probeer.
Maureen Weitz	on November 22, 2018 at 10:28 pm
Vingers aflek lekker met heuning en kaas..
Lenie joubert	on November 23, 2018 at 5:31 am
Martelize jy’s ‘n doring.
Ek gaan nou knie. Gaan een vul met kaas en ham en rissies voordat ek dit bak. Baie dankie.
Merencia Cornelissen	on November 23, 2018 at 2:43 pm
Heerlik met egte botter en korrelkonfyt!
Christine	on November 24, 2018 at 5:45 pm
Hiert hoe water my mond nou. Heerlik met kerriemaalvleis ook❤
Leave a Reply to Magda Muller Cancel reply
© Martelize Brink